CELEX: 32010R0421
Language: sl
Date: 2010-05-17 00:00:00
Title: Uredba Komisije (EU) št. 421/2010 z dne 17. maja 2010 o spremembi Uredbe (EU) št. 53/2010 glede omejitev ulova za kapelana v grenlandskih vodah

18.5.2010   
            
            
               SL
            
            
               Uradni list Evropske unije
            
            
               L 121/1
            
         UREDBA KOMISIJE (EU) št. 421/2010
   z dne 17. maja 2010
   o spremembi Uredbe (EU) št. 53/2010 glede omejitev ulova za kapelana v grenlandskih vodah
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 53/2010 z dne 14. januarja 2010 o določitvi ribolovnih možnosti za leto 2010 za nekatere staleže rib in skupine staležev rib, ki se uporabljajo v vodah EU, in za plovila EU v vodah, kjer so potrebne omejitve ulova ter o spremembah Uredb (ES) št. 1359/2008, (ES) št. 754/2009, (ES) št. 1226/2009 in (ES) št. 1287/2009 (1) ter zlasti člena 5(4) Uredbe,
   ob upoštevanju naslednjega:
   
               (1)
            
            
               Ribolovne možnosti Unije za kapelana v grenlandskih vodah con ICES V in XIV so začasno določene v Prilogi IB k Uredbi (EU) št. 53/2010 in znašajo 0 ton. V skladu s členom 5(4) navedene uredbe Komisija določi navedene ribolovne možnosti, takoj ko je določen celotni dovoljeni ulov (TAC) za navedeno ribištvo.
            
         
               (2)
            
            
               Na podlagi Protokola o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo na eni strani in vlado Danske ter lokalno vlado Grenlandije na drugi strani (2), Unija prejme 7,7 % TAC za kapelana v grenlandskih vodah con ICES V in XIV.
            
         
               (3)
            
            
               Komisija je od grenlandskih organov prejela informacije, da je bil TAC določen na 150 000 ton in da bo Grenlandija Uniji v skladu z deležem, določenim na podlagi Protokola, dodelila 11 550 ton, ki se lahko lovijo do 30. aprila 2010.
            
         
               (4)
            
            
               Ob upoštevanju dogovorjenega zapisnika sklepov pogajanj o ribištvu med Unijo in Islandijo za leto 2009, podpisanega 16. oktobra 2009, in zlasti neporabljene količine 21 624 ton kapelana, ki pripada Islandiji iz prejšnje ribolovne sezone, je primerno, da se ribolovne možnosti za kapelana, ki jih ima Unija na voljo za leto 2010, prenesejo na Islandijo.
            
         
               (5)
            
            
               Prilogo IB k Uredbi (EU) št. 53/2010 je zato treba ustrezno spremeniti.
            
         
               (6)
            
            
               Za preprečitev prekinitve ribolovnih dejavnosti mora ta uredba začeti veljati takoj po objavi in se uporabljati od 1. januarja 2010 –
            
         SPREJELA NASLEDNJO UREDBO:
   Člen 1
   V Prilogi IB k Uredbi (EU) št. 53/2010 se vnos v zvezi z vrsto kapelan v grenlandskih vodah con V in XIV nadomesti z naslednjim:
   
      
                  
                              „Vrsta
                           
                           
                              :
                           
                           
                              Kapelan
                              
                                 Mallotus villosus
                              
                           
                        
               
                  
                              Cona
                           
                           
                              :
                           
                           
                              grenlandske vode con V in XIV
                              (CAP/514GRN)
                           
                        
            
                  EU
               
               
                  11 550 (3)
                  
               
               
                   
               
            
                  TAC
               
               
                  Ni pomembno.
               
               
                   
               
            
   Člen 2
   Ta uredba začne veljati na dan po objavi v Uradnem listu Evropske unije.
   Uporablja se od 1. januarja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. maja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 21, 26.1.2010, str. 1.
   
      (2)  UL L 172, 30.6.2007, str. 4.
   
      (3)  Dodeljeno Islandiji. Lovi se do 30. aprila 2010.“